Coutu je med profesionalci prvič zaigral v NHA sezoni &lt;a href="NHA%201916/17"&gt;1916/17&lt;/a&gt;, ki je bila tudi zadnja NHA sezona. Pred prihodom v vrste Canadiensov je sicer nastopal za NMHL moštvo Michigan Soo Indians. Po razpadu lige NHA in ustanovitvi lige NHL je Coutu ostal v Montrealu in se z ekipo v sezoni &lt;a href="NHL%201918/19"&gt;1918/19&lt;/a&gt; uspel prebiti v finale Stanleyjevega pokala. Nasprotnik Canadiensov v finalu je bilo ameriško moštvo Seattle Metropolitans. Finale je naposled prekinila pandemija španske gripe in prvič v zgodovini se je pripetilo, da finalne serije niso izpeljali do konca.